Ministrul Justiției, Tudorel Toader, a refuzat marți să facă orice comentarii legate de poziția procurorului general Augustin Lazăr, precizând că va susține declarații de presă la ora 18.00.

Toader a mai spus că marți se întâlnește cu o delegație a ministerului justiției din Polonia.

Polonia a ajuns în atenția Comisiei Europene din cauza modifcării legilor justiției, ajungând în situația fără precedent de a se confrunta cu activarea articolului 7 al Tratatului Uniunii Europene care prevede declanșarea procedurii de suspendare a dreptului de vot al Poloniei din cauza atacurilor guvernului la independența justiției.

Augustin Lazăr a acuzat, luni, din nou, manipularea opiniei publice cu privire la protocoalele dintre Ministerul Public și SRI. El a prezentat detalii referitoare la informarea ministerului justiției și a CSM pe această temă.